طالبانودَ بردير16ؤپوليسودوژنې ويډيو جاري کړې
جنرل اطهر عباس وائي دغه پوليس عسکر دپاکستان په بره دير ضلع کې د جون په میاشت کې هغه مهال نيول شوي وؤ چې طالبانو دافغانستان له لوري دپاکستان په خاوره بريد برید کړى وؤ.
دپاکستان پوځ وياند ميجرجنرل اطهرعباس دگل په ورځ دهغه ويډيوي فلم پخلى کړى چې طالبان پکښې د16ؤ پاکستانې پولیسو په و ژلو ښودل شوې. د پوځ ویاند وایې طالبانو وژل شوی پولیس په بردیرشلتلو سیمه باندی د حملې په وخت نیولي وو اوزیاتوي چې کومو طالب جنگيالو دغه پوليس عسکر وژلي هغوي دسوات نه راغلي وؤ. په دغه ويډيو کې ښودل شوي چې پوليس عسکردغرۀ سره نزدې په قطار کې اودرول شوي، دهغوي لاسونه شاته تړل شوي اودهغو طالبانوپه وړاندې ولاړوي چې دمخونو پټولو لپاره يې بوځۍ وهلي وي. طالبان يوپوليس عسکرپه سوات سيمه کې دشپږوماشومانو په وژلو تورنوي دپوليس عسکروپه اړه يوطالب وائي هغوي دخداې ددين دښمنان دي. گڼ شمير نور طالبان په پوليس عسکرو ناتاره ډزې پيل کوي، او دډزو دشدت له امله هغوي په ځمکه غورځيږي، دهغوي څخه گڼ شميرعسکر ددرد او تکليف له امله سلگۍ وهي، يو جنگيالى دپوليس عسکرو په لوري نزدې ورځي او هغوي سرونو په ډزو اولي. جنرل اطهر عباس وائي چې په هاغه مهال تندلارو ددريوؤ ورځو په جگړه کې 30 عسکر وژلي وؤ او وروستو هغوي دسيمې څخه په ويستو مجبور کړل شوي وؤ. جنرل اطهر عباس وائي دغه پوليس عسکر دپاکستان په بره دير ضلع کې هاغه مهال نيول شوي وؤ کله چې طالبانو دافغانستان له لوري دجون په مياشت کې دپاکستان په خاوره بريد ترسره کړى ؤ.دپاکستان پوځ نيوکه کوي چې په کونړ ولايت کې دتندلارو دځالو په نخښه کولو لپاره افغاني او دنيټو ځواکونه کافي گامونه نۀ اخلي، کونړ څخه تير کال زياتره امريکائي پوځيان ويستل شوي وؤ. خو افغانستان او امريکا په پاکستان نيوکه کوي چې پخپله پوله دموجودو هاغو جنگيالو ځالې نۀ په نخښه کوي چې په افغانستان کې ميشتو دنيټو ځواکونو باندې روزانه بريدونه ترسره کوي.افغان حکومت په پاکستان دتيرو څو اوونيو راهسې تور لگوي چې په کونړ کې يې په سلگونو راکټونه داغلي چې پکې تر 40ؤ پورې کسان وژل شوي دی. سوات دخيبرپښتونخوا هغه سيمه ده چې په کال 2009م کې پکې پاکستاني پوځ دموجودو سلگونو هاغو طالبانوپه ضد عمليات پيل کړي وؤ چې په سيمه کې به يې بې گناه خلک وژل، سکولونه به يې تباه کول ، خلک به يې په جينکو دتعليم ترلاسه کولو څخه منعې کول او وخت ناوخته به يې په پاکستاني پوځ او پوليسو بريدونه ترسره کول. په سلگونو طالب جنگيالو دجون په لمړۍ نيټه دخيبرپښتونخوا په بره دير سيمه کې دافغانستان دکونړ صوبې څخه بريد ترسره کړى ؤ.